《醉后登黄池港舟》
宋代·董嗣杲

大江胜绝此无俦，不省荒寒醉酒楼。
秉烛尚嫌杯数窄，换舟便觉橹声柔。
山连青意为仙塚，池接黄名是逆流。
僵卧莫知身纪堕，岸南灯火属宣州。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。